**Dobrovoľný hasičský zbor Vrbov**

**Vás pozýva**

**na III. ročník súťaže hasičských družstiev**

**″O putovný pohár DHZ Vrbov″**

**VRBOVSKá KLASIKA**

**Dátum a miesto konania:** 22. august 2015 (sobota), areál FK Vrbov (tráva).

**Podmienky účasti:** Súťaže sa zúčastňujú hasičské družstvá z DHZ. Súťaží sa v rovnošate alebo športovom oblečení, ktoré presahuje ramená a členky. Je zakázané používať obuv s kovovými hrotmi, povolené sú gumotextilné kopačky.

**Kategórie:** súťažiť sa bude v kategóriách muži a ženy v dvoch disciplínach. 1.útok - podľa platného súťažného poriadku 2. útok - podľa súťažného poriadku v týchto propozíciách

**Štartovné, stravné:** Štartovné za každé HD je 5.- € (platí sa pri prezentácii. Cena stravného je 1,50 € - klobása.

**Zdravotná služba:** Zabezpečuje usporiadateľ. V prípade zranenia súťažiaceho, ide táto udalosť na vrub vysielajúcej organizácie vrátane všetkých nákladov.

**Časový harmonogram:**

do 14:30 – príchod súťažných družstiev a prezentácia

 14:45 – slávnostné zahájenie

 15:00 – vykonanie disciplíny

vyhodnotenie po ukončení súťaže

**Materiálno-technické zabezpečenie:** Čas sa bude merať elektronickou časomierou na sklopné terče, v prípade zlyhania troma ručnými stopkami.

**Protesty:** Protest môže podať veliteľ HD hlavnému rozhodcovi do 10 minút od ukončenia pokusu s vkladom 5.- €. Protest sa môže týkať iba hodnotenia vlastného HD. Protest proti celkovému hodnoteniu musí byť podaný do 10 minút od zverejnenia výsledkov. O podaných protestoch rozhodne štáb súťaže s konečnou platnosťou.

**Povinnosti účastníkov:** Členovia HD sú povinní plniť pokyny štábu súťaže. V prípade porušenia disciplíny, môže byť HD vylúčené zo súťaže. Velitelia HD plne zodpovedajú za členov HD a odovzdanie predpísanej dokumentácie.

**Vykonanie disciplíny:**

**1.disciplína**

Hasičský útok s vodou z kade podľa Súťažného poriadku platného od 01.01.2008 zverejneného v Požiarniku 1/2008 previerky pripravenosti DHZ SR upravené výcvikovým štábom do hasičskej ligy okresu Kežmarok.

**2.disciplína**

**Náradie pre požiarny útok**

1 ks motorová striekačka PS 12 – bez viditeľných úprav, s naskrutkovaným viečkom

2 ks savice 2,5 m, Ø 110 mm – spojky zo závitom (alebo 4 ks savice 1,6 m po 2 diely spojené)

1 ks sací kôš Ø 110 mm s funkčným spätným ventilom

2 ks hadice B 75, 20 m ± 1 m

1 ks rozdeľovač ventilový alebo guľový

4 ks hadice C 52, 20 m ± 1 m

2 ks prúdnice C, hubice 12,5 mm

3 ks kľúče na polospojky (jednostranný, obojstranný)

**Popis základne a rozmiestnenie náradia**

Základňu tvorí plošina o rozmeroch 2 x 2 m. Na nej je uložená PS 12, savice (musia základňu presahovať na oboch stranách), sací kôš, 2 ks kľúče na spojky. Uloženie náradia je ľubovoľné. Náradie sa nesmie opierať o stroj a medzi sebou navzájom.

Druhú časť základne tvorí štartová čiara vyznačená 2 m od základne vpravo, v smere útoku. Je dlhá 5 m. Jej začiatok je vyznačený od úrovne základne v smere útoku. Na štartovej čiare sú ľubovoľne postavené 2 ks B 75, 4 ks C 52 zvinuté v kotúčoch, 1 ks kľúč na spojky, 2 ks prúdnice C a 1 ks rozdeľovač. Toto náradie sa musí dotýkať štartovej čiary, pričom sa nesmie dotýkať navzájom. Na štartovej čiare nesmú byť použité žiadne iné pomôcky, ako opora alebo stabilizátor polohy.

**Vykonanie disciplíny**

Veliteľ družstva privedie v zástupe 8 členné družstvo k štartovej čiare a podá hlásenie (rešpektujeme aj 1 + 7). Po prijatí hlásenia vydá hlavný rozhodca disciplíny pokyn k príprave základne. Na jej prípravu ma hasičské družstvo (HD) čas max 5 min. Po prekročení času na prípravu musí HD odstúpiť a nebude v tomto pokuse hodnotené.

 HD po ukončení prípravy nastúpi v ľubovoľnom poradí do radu za štartovú čiaru. Po povele štartéra môže uviesť strojník motor PS 12 do chodu (naštartuje stroj) a zaradiť sa späť k družstvu ale je aj možné uviesť PS 12 do chodu až po odštartovaní. Stroj musí byť od povelu naštartovaný do 60 sekúnd. Pri nesplnení tejto úlohy je pokus neplatný. Potom štartér odštartuje HD. Čerpadlo musí byť zavodnené od štartu do 90 s. Nesplnenie znamená neplatný pokus. Po štarte HD ľubovoľným spôsobom (bez fyzickej pomoci veliteľa) vytvorí sacie, dopravné a útočné vedenie, pričom každá hadica musí byť zo štartovej čiary nadvihnutá, rozvinutá a rozložená (nesmie byť ťahaná). Neúmyselné vypadnutie hadice alebo jej jadra z rúk s čiastočným rozvinutím sa nehodnotí ako chyba. Ako chyba sa nehodnotí tiež ťahanie už spojeného alebo zavodneného vedenia. Sací kôš musí byť naskrutkovaný pred ponorením do vodného zdroja. Po ponorení sacieho koša strojník zabezpečí dopravu vody v hadicovom vedení tak, aby členovia HD mohli splniť úlohu zrazenia terčov. Použitie kľúčov je ľubovoľné. Pri ukončení útoku musia byť 2 kľúče na základni 2 x 2 m a 1 kľúč, ktorý sa pred štartom nachádzal pri hadiciach, musí opustiť druhú časť základne (štartovú čiaru). Nástreková čiara je vo vzdialenosti 70 m od stredu základne a terče 5 m od nástrekovej čiary, ktorá nesmie byť prekročená. Každý prúd môže striekať len na svoj terč a nie je povolené prúdy križovať.

**Pokus je neplatný**

Ak HD podľa časového plánu nenastúpi po vyzvaní k plneniu disciplíny.

Po dvoch chybných štartoch.

Ak stroj nie je naštartovaný do 60 s od povelu štartéra.

Ak nie je zavodnené čerpadlo do 90 s od štartu.

Ak veliteľ HD pri plnení disciplíny fyzicky pomáha.

Ak prišlo pri striekaní na terče ku kríženiu prúdov.

Ak člen HD pri prúdnici prešliapne nástrekovú čiaru.

Ak nie je sací kôš naskrutkovaný alebo ak je sacie vedenie rozpojené po ukončení pokusu.

Za nesprávne odloženie kľúča po ukončení pokusu.

Za nesprávnu prácu s hadicami.

Ak HD neukončí pokus v predpísanej výstroji.

Víťaz získava putovný pohár. Putovný pohár sa musí vrátiť jeden mesiac pred konaním nasledujúceho ročníka Vrbovskej klasiky. Pri poškodení alebo strate putovného pohára sa zaväzuje jeho držiteľ uhradiť 50 € DHZ Vrbov.

**Vyhodnotenie súťaže:**

Súťažné disciplíny sa budú vyhodnocovať samostatne.

Do okresnej ligy budú hodnotené mužstvá s najlepšími časmi dosiahnutými v 1. útoku.

Putovný pohár DHZ Vrbov vyhráva družstvo s najlepším časom v 2. útoku.

**Prihlášky**: zasielať do 20. augusta 2015na adresu:

písomne: **Dobrovoľný hasičský zbor Vrbov č. 204, 059 72 Vrbov**

telefonicky: Jozef Kovalčík ml. **0908 688 123,**

 Michal Kovalčík **0915 323 150**

e-mailom: **dhzvrbov@gmail.com**

**Tešíme sa na Vašu účasť.**

 Mgr. Michal Kovalčík Jozef Kovalčík ml.

 predseda DHZ Vrbov veliteľ DHZ Vrbov

**Prehlásenie**

- predložiť pri prezentácii pri vstupnej kontrole pred začiatkom súťaže

Prehlasujeme, že hasičské družstvo prihlásené do súťaže pozná súťažný poriadok a smernice tejto súťaže a že sa bude disciplinovane riadiť pokynmi organizačného štábu súťaže

 **DHZ:** ………………………………………… **Štartovné číslo:**…………………

|  |  |  |  |  |
| --- | --- | --- | --- | --- |
| **Por.****Č.** | **Meno a priezvisko** | **Rodné číslo**  | **Číslo OP** | **Prehlásenie o dobrom zdravotnom** **stave - podpis** |
| **V** |  |  |  |  |
| **1** |  |  |  |  |
| **2** |  |  |  |  |
| **3** |  |  |  |  |
| **4** |  |  |  |  |
| **5** |  |  |  |  |
| **6** |  |  |  |  |
| **7** |  |  |  |  |
|  |  |  |  |  |

 **V ……………………………………………………………dňa……………………………**

 **Pečiatka: Meno a podpis veliteľa**

**PRIHLÁŠKA**

Do súťaže hasičských družstiev, ktorá sa bude konať dňa:

**22.** **august 2015 (sobota)** o **15.00 hod vo Vrbove**

DHZ: ………………………………………………………………………..

 Okres: …………………………………………………

 Prihlasuje HD: ………………………… mužov ………………………… žien

 Zároveň si u Vás objednávame …………… porcií stravy v cene **1,50 €** za jednu porciu.

 **Poplatky za stravu a štartovné budú realizované pri prezentácii družstiev v deň konania súťaže.**

Vyplnenú prihlášku zasielajte na uvedenú adresu na pozvánke **do 20.08.2015!**